De kan noget med bøfsandwich hos Vestre Baadelaug. I 2013 blev deres bøfsandwich kåret til Danmarks bedste, og nu har de mulighed for at hive den ærefulde titel hjem igen. Det er siden www.bøfsandwich.dk , der står bag kåringen. Om Restaurant Vestre Baadelaug skriver siden følgende: - Restaurant Vestre Baadelaug i Aalborg har tryllebundet kunderne med deres lækre – ja nærmest karamelagtige sovs. Man får associationer til druiden Miraculix’s store gryde med trylledrik. De næste par uger besøger dommerpanelet samt gæstedommere de fire finalister. Vinderen bliver offentliggjort mellem jul og nytår. Udover Restaurant Vestre Baadelaug i Aalborg er også Den Lille Kro i Aarhus, Flisen Bar and Burgers i København og Grisen, der ligeledes er fra København, nomineret. TV2 Nord har tidligere besøgt den bøfsandwichkyndige restaurant. Du kan se, hvordan det gik her:

Referat:
Restaurant Vestre Baadelaug i Aalborg er igen nomineret til prisen for Danmarks bedste bøfsandwich.